CELEX: 22019D0209
Language: et
Date: 2017-05-05 00:00:00
Title: EMP ühiskomitee otsus nr 97/2017, 5. mai 2017, millega muudetakse EMP lepingu XIII lisa „Transport“ [2019/209]

7.2.2019   
               
               
                  ET
               
               
                  Euroopa Liidu Teataja
               
               
                  L 36/57
               
            
         EMP ÜHISKOMITEE OTSUS
         nr 97/2017,
         5. mai 2017,
         millega muudetakse EMP lepingu XIII lisa „Transport“ [2019/209]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 14. detsembri 2016. aasta määrus (EL) 2016/2337, millega tunnistatakse kehtetuks nõukogu määrus (EMÜ) nr 1192/69 raudtee-ettevõtjate finantskohustuste ja soodustuste tasendamise ühisreeglite kohta (1).
                  
               
                     (2)
                  
                  
                     Määrusega (EL) 2016/2337 tunnistatakse kehtetuks nõukogu määrus (EMÜ) nr 1192/69 (2), välja arvatud sätted, mida kohaldatakse IV liigiga seotud finantskohustuste ja soodustuste tasendamise suhtes määruse (EMÜ) nr 1192/69 IV lisaga reguleeritud juhtudel; neid sätteid kohaldatakse 31. detsembrini 2017. Seepärast tuleks määrus (EMÜ) nr 1192/69, mis on EMP lepingusse inkorporeeritud, EMP lepingust välja jätta alates 1. jaanuarist 2018.
                  
               
                     (3)
                  
                  
                     Määrus (EL) 2016/2337 aegub pärast 31. detsembrit 2017 ning tuleks seepärast EMP lepingust välja jätta alates 1. jaanuarist 2018.
                  
               
                     (4)
                  
                  
                     Seetõttu tuleks EMP lepingu XIII lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XIII lisa muudetakse järgmiselt.
            
                        1)
                     
                     
                        Punkti 39 (nõukogu määrus (EMÜ) nr 1192/69) järele lisatakse järgmine punkt:
                        
                                    „39a.
                                 
                                 
                                    
                                       32016 R 2337: Euroopa Parlamendi ja nõukogu 14. detsembri 2016. aasta määrus (EL) 2016/2337, millega tunnistatakse kehtetuks nõukogu määrus (EMÜ) nr 1192/69 raudtee-ettevõtjate finantskohustuste ja soodustuste tasendamise ühisreeglite kohta (ELT L 354, 23.12.2016, lk 20).“
                                 
                              
                  
                        2)
                     
                     
                        VALDKONDLIKE KOHANDUSTE punktist II jäetakse alates 1. jaanuarist 2018 välja sõnad „määruse (EMÜ) nr 1192/69 artiklis 3“.
                     
                  
                        3)
                     
                     
                        Punktide 39 (nõukogu määrus (EMÜ) nr 1192/69) ja 39a (Euroopa Parlamendi ja nõukogu määrus (EL) 2016/2337) tekst jäetakse välja alates 1. jaanuarist 2018.
                     
                  
         
            Artikkel 2
            Määruse (EL) 2016/2337 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 6. mail 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 5. mai 2017
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 354, 23.12.2016, lk 20.
         
            (2)  EÜT L 156, 28.6.1969, lk 8.
         
            (*1)  Põhiseadusest tulenevaid nõudeid ei ole nimetatud.